המוזיאון היהודי של אוסטרליה

  המוזיאון היהודי של אוסטרליה, חוקר ומשתף את החוויה היהודית באוסטרליה. הוא ממוקם בפרוור סנט קילדה, של מלבורן. המוזיאון היהודי של אוסטרליה הוקם בשנת 1977 על ידי קבוצת מתנדבים בהדרכתו של הרב רונלד לובופסקי. בתחילת פעילותו, למוזיאון לא היו מבנים משלו, לכן תערוכות המוזיאון נערכו בגלריה מאייר ובבניין מנהלת הרכבות החשמליות. במקביל התקיים חיפוש אחר מיקום למוזיאון וקבוצת המייסדים החלה לרכוש פריטים לאוסף המוזיאון. בשנת 1982 המוזיאון החל לפעול באתר זמני שהיה בעבר כיתות נטושות של הקהילה היהודית במלבורן שהיו ברובע דרום יארה (אנ') של מלבורן, בחסותו של סר זלמן כהן. המוזיאון נשאר במקום זה במשך 13 שנים. במהלך תקופה זו התקיימו במוזיאון הזמני, יותר מארבעים תערוכות העוסקות במגוון רחב של נושאים, חלקן אף היו תערוכות נודדות ברחבי אוסטרליה. המוזיאון זכה לתמיכה קהילתית הולכת וגוברת וזכה במספר פרסי תעשייה מכובדים. בשנת 1992 רכש המוזיאון בניין ברחוב דרך אלמה, סנט קילדה, ליד בית הכנסת של הקהילה היהודית ברובע. הפתיחה הרשמית של המוזיאון התקיימה ב-20 באוגוסט 1995. באירוע הפתיחה נכח המושל הכללי של אוסטרליה, ביל היידן. ביום פתיחתו נקרא המוזיאון, מרכז גנדל ליודאיקה, לכבוד ג'ון ופאולין גנדל, הנדבנים העיקריים של המוזיאון. אוסף המוזיאון כולל למעלה מ-20,000 חפצים, בהם כ-9,000 חפצים מהאוסף הפרטי של הרב לובופסקי. האוסף כולל חפצים בעלי משמעות דתית, היסטורית, תרבותית, חברתית ואמנותית, המקיפים חיים והיסטוריה יהודית. במוזיאון מוצגות תצוגות קבועות וכן תערוכות מתחלפות. במוזיאון ישנן מספר גלריות, ביניהן גלריית זלמן כהן להיסטוריה של יהודי אוסטרליה, גלריית גרוס וגלריית לוטי סמורגון. למוזיאון מספר ארכיונים ותתי אוספים, כולל, ליבת האוסף של המוזיאון היהודי של אוסטרליה מוצגת בארבע תערוכות קבועות. תערוכה קבועה זו ממוקמת בגלריה זלמן כהן ומציגה סיפורים שמסופרים על דורות של יהודים אוסטרלים. הסיפורים מעלים אור לגבי הסיבות להגירה של יהודים לאוסטרליה, צורת החיים שהם ניהלו שם ומה המשמעות עבורם להיות יהודים באוסטרליה בתקופה המודרנית. תערוכת ציר הזמן של העם היהודי, מציגה 4,000 שנים של אירועים מרכזיים בהיסטוריה היהודית. התערוכה כוללת תמונות, טקסטים, סרטים, חפצי אמנות ויצירות אמנות. התערוכה מציגה את המחזור השנתי של החגים והמועדים והימים הנוראים המרכיבים את הקצב ואופן החיים היהודיים. ככל שהשנה מתקדמת בחלל התערוכה, משולבים בתערוכה חפצים, טקסטים ודימויים הנותנים תובנה נוספת, לחיבור לוח השנה היהודי לשנת השמש. האוסף גם מדגים את הקשר בין המועדים היהודיים למחזוריות החקלאית בארץ ישראל. התערוכה בוחנת את יסודות היהדות ואת המסורות והאמונות אשר עברו במשך 4,000 שנות היסטוריה, הממשיכים לחבר יהודים יחדיו כל הזמן. מוזיאון השואה היהודי ומרכז המחקר יהדות אוסטרליה מוזיאון השואה של מלבורן מדיה וקבצים בנושא המוזיאון היהודי של אוסטרליה בוויקישיתוף אתר האינטרנט הרשמי של המוזיאון היהודי של אוסטרליה (באנגלית) המוזיאון היהודי של אוסטרליה, מלבורן - Metaphor, באתר Metaphor, ‏1 בינואר 2018 Jewish Museum of Australia - St Kilda, St Kilda, ‏12 באוגוסט 2015 המוזיאון היהודי של אוסטרליה, ברשת החברתית פייסבוק המוזיאון היהודי של אוסטרליה, ברשת החברתית אינסטגרם המוזיאון היהודי של אוסטרליה, ברשת החברתית אקס (טוויטר) המוזיאון היהודי של אוסטרליה, ברשת החברתית אינסטגרם Year in Review 2022 "2006 Award winners". "2007 Tourism Award winners". Jewish Museum of Australia. Australia: Jewish Museum of Australia. 2007. ISBN 9781875670444. "About | Jewish Museum of Australia". "Permanent Exhibitions". אורכב מ-המקור ב-9 בדצמבר 2016. נבדק ב-8 באוגוסט 2016. {{cite web}}: (עזרה)